เมอร์รี่คิงส์

**เมอร์รี่คิงส์** เป็นอดีตศูนย์การค้าและห้างสรรพสินค้าหลายแห่งในกรุงเทพมหานคร บริหารงานโดย บริษัท เมอร์รี่คิงส์ ดีพาร์ทเมนต์สโตร์ จำกัด ซึ่งเริ่มดำเนินกิจการมาตั้งแต่ปี พ.ศ. 2520 ต่อมาจึงเริ่มเปิดให้บริการสาขาแรกในที่ดินหัวมุมสี่แยกวังบูรพา เขตพระนคร ซึ่งเป็นที่ตั้งเดิมของโรงภาพยนตร์คิงส์ และโรงภาพยนตร์แกรนด์ ตั้งแต่ปี พ.ศ. 2527

## สาขา
ศูนย์สรรพสินค้าเมอร์รี่คิงส์ มีทั้งหมด 6 สาขา ได้แก่
# สาขาวังบูรพา - เปิดให้บริการเมื่อปี พ.ศ. 2527 ปิดกิจการทั้งหมดเมื่อปี พ.ศ. 2553 ปัจจุบันกลายเป็นเมก้า พลาซ่า สะพานเหล็ก
# สาขาสะพานควาย - เปิดให้บริการเมื่อปี พ.ศ. 2528 และเคยประสบเหตุเพลิงไหม้ เมื่อวันที่ 10 เมษายน พ.ศ. 2529 จึงปิดปรับปรุงแล้วกลับมาเปิดใหม่อีกครั้ง เมื่อวันที่ 12 ธันวาคม ปีเดียวกัน จนกระทั่งปิดกิจการเมื่อปี พ.ศ. 2545 ปัจจุบันกลายเป็นอาคารสำนักงาน The Rice Saphankwai
# สาขาวงเวียนใหญ่ - เปิดให้บริการเมื่อปี พ.ศ. 2529 และปิดกิจการเมื่อปี พ.ศ. 2550 และในอนาคตการรถไฟฟ้าขนส่งมวลแห่งประเทศไทย (รฟม.) มีแผนจะทุบทิ้งอาคารแห่งนี้เพื่อก่อสร้างสถานีรถไฟฟ้าสายสีม่วงใต้ ช่วงเตาปูน–พระประแดง เพื่อรองรับการเชื่อมต่อโครงการรถไฟฟ้าสายสีแดง ช่วงบางซื่อ-มหาชัย ของการรถไฟแห่งประเทศไทย (รฟท.) ปัจจุบันภายในอาคารนี้บุคคลภายนอกไม่สามารถเข้าไปภายในตัวอาคารนี้ได้ (เว้นแต่จะได้รับอนุญาตจากผู้ดูแลอาคาร)
# สาขารังสิต - เปิดให้บริการเมื่อปี พ.ศ. 2536 หลังจากนั้นก็ประสบเหตุเพลิงไหม้ถึงสองครั้ง เมื่อปี พ.ศ. 2541 และเมื่อปี พ.ศ. 2547 ในพื้นที่ชั้น 6 ถึงชั้น 9 ขณะที่ช่อง 9 อ.ส.ม.ท. กำลังถ่ายทอดสด รายการคอนเสิร์ตเลข 9 ส่วนสาเหตุมาจากไฟฟ้าลัดวงจร ทำให้ตัวอาคารและทรัพย์สินต่างๆ ได้รับความเสียหายเป็นมูลค่ารวมทั้งสิ้น 345 ล้านบาท เทศบาลเมืองคูคตจึงมีคำสั่งปิดอาคาร เป็นผลให้ต้องปิดกิจการทั้งหมดอย่างถาวร ต่อมาในเดือนสิงหาคม พ.ศ.2555 ได้เปิดสำนักงานขายแล้วภายใต้ชื่อ Bobae Rangsit โดยล่าสุดใช้ชื่อโครงการโบ๊เบ๊ทาวเวอร์รังสิต (Bobae Tower Rangsit) แทนเพื่อป้องกันการสับสนระหว่างโบ๊เบ๊รังสิตฝั่งเซียร์ ปัจจุบัน Bobae Tower Rangsit ได้ปิดกิจการชั่วคราว อันเนื่องมาจากผลกระทบของการแพร่ระบาดของไวรัสโคโรน่า 2019 หรือโควิด-19 ระลอกแรก) ปัจจุบันภายในอาคารนี้ พนักงานและลูกจ้างของบริษัทในเครือฯสยามแก๊ส สามารถเข้าไปใช้ประโยชน์ภายในตัวอาคารนี้ได้ เนื่องจากในพื้นที่ชั้น 6-7 ของตัวอาคารดังกล่าวจะอนุญาตให้เปิดใช้งานเป็นที่ทำการสำนักงานเท่านั้น ส่วนพื้นที่ชั้น B-5 และชั้น 8 (ปิดกิจการชั่วคราว)
# สาขาปิ่นเกล้า - เปิดให้บริการเมื่อปี พ.ศ. 2531 และปิดกิจการเมื่อปี พ.ศ. 2546 ปัจจุบันกลายเป็นโลตัส สาขาปิ่นเกล้า
# สาขาบางใหญ่ - เปิดให้บริการเป็นส่วนหนึ่งของศูนย์การค้าบิ๊กคิงส์ พลาซ่า บางใหญ่ เมื่อปี พ.ศ. 2539 ต่อมาปิดให้บริการในส่วนพื้นที่ชั้น 2–5 ของศูนย์การค้าฯ ลงเมื่อปี พ.ศ. 2550 และปิดกิจการทั้งหมดเมื่อปี พ.ศ. 2554 โดยในอดีต มีการเจรจาซื้อขาย ระหว่างกลุ่มเอ็มบีเคเซ็นเตอร์, พันธุ์ทิพย์,เดอะมอลล์ โลตัสเพื่อนำมาพัฒนาโครงการมิกซยูส ภายหลังเกิดเหตุน้ำท่วมใหญ่จนต้องระงับออกไป ใน พ.ศ. 2556 กลุ่มโบ๊เบ๊ สนใจจะซื้อพื้นที่บิ๊กคิงส์ แต่ติดปัญหาภาระที่ดิน ปัจจุบันกลุ่มโบ๊เบ๊พับโครงการ ลงทุนซามาเนีย พลาซ่า บริเวณบางนาตราด   ปัจจุบันเจริญ สิริวัฒนภักดี เข้าซื้อที่ดินดังกล่าว ต่อมาเมื่อปี พ.ศ. 2568 อาคารศูนย์การค้าบิ๊กคิงส์ พลาซ่า บางใหญ่ ได้ทำการรื้อถอนเพื่อทำการพัฒนาโครงการใหม่ คาดว่าน่าจะพัฒนาเป็นโครงการแบบมิกซ์ยูสที่มีทั้งศูนย์การค้า,อาคารสำนักงาน,โรงแรม รวมไว้ในพื้นที่เดียวกัน

นอกจากนี้ยังมีห้างบิ๊กคิงส์ที่เป็นส่วนหนึ่งของศูนย์สรรพสินค้าเมอรี่คิงส์ มี 2 ที่ คือ สาขาบางใหญ่ ซี่งถูกผนวกเป็นส่วนหนี่งกับเมอร์รี่คิงส์บางใหญ่เปิดบริการ เมื่อปี พ.ศ. 2539 หลังประสบความสำเร็จในด้านของยอดขายสินค้าของสาขาบางใหญ่แล้ว ทางบริษัทบิ๊กคิงส์ฯ(บริษัทในเครือเมอร์รี่คิงส์ฯ) จึงเปิดสาขาที่สองที่สาขาประตูน้ำพระอินทร์ เมื่อปี พ.ศ. 2540 (ปัจจุบันกลายเป็นตลาดต่อยอด) ซึ่งเมื่อเปิดได้ไม่นานก็เจอ วิกฤตการณ์การเงินในเอเชีย พ.ศ. 2540 ทำให้ยอดขายสินค้าภายในศูนย์การค้าลดลง รวมถึงกลุ่มบิ๊กซีและโลตัส เริ่มเข้าดึงดันในสนามปีกการค้า ส่งผลให้เมอร์รี่คิงส์หรือบิ๊กคิงส์ถูกฟ้องล้มละลายในเวลาต่อมา​

## อ้างอิง

## แหล่งข้อมูลอื่น
* http://www.itzeerrangsit.com

หมวดหมู่:ห้างสรรพสินค้าในกรุงเทพมหานคร
หมวดหมู่:ห้างสรรพสินค้าในประเทศไทยในอดีต
หมวดหมู่:ศูนย์การค้าในจังหวัดนนทบุรี
หมวดหมู่:ศูนย์การค้าในจังหวัดปทุมธานี